Til foresatte til elever på 10.trinn høsten 2018

Tur til Rjukan for 10.trinn høsten 2018

Skøyenåsen skole ønsker å prøve ut en skoletur til Rjukan i uke 37 (10.-14.september) for elevene på neste års 10.trinn. Turen er flyttet en uke frem på grunn av konfirmasjonshelg for mange av elevene i uke 36. Skolen arrangerer turen. Skolens lærere er med på turen og har det faglige ansvaret.

Hensikten med turen er:

* Å ivareta kompetansemål i kroppsøving knyttet til friluftsliv
* Å ivareta kompetansemål knyttet til samfunnsfag
* Å ivareta kompetansemål knyttet til naturfag
* Å gi elevene en felles opplevelse og utvikle gode klassemiljø på 10.trinn

Gjennomføringen av turen må skje i samarbeid med dere foresatte. Vi er kommet et stykke på vei i arbeidet med å lage et opplegg for turen, men er ikke helt ferdig med planleggingen.

Vi tenker oss en tur med to overnattinger. En av overnattingene vil være i telt, en i hytte. Klassene reiser to og to på følgende måte:

Gruppe 1: 10A og 10B (60 elever, 3 lærere og ca 8 foreldre)

Gruppe 2: 10C og 10D (60 elever, 3 lærere og ca 8 foreldre)

Gruppe 3: 10E og 10F (60 elever, 3 lærere og ca 8 foreldre)

**Programmet vil blant annet inneholde:**

* Fottur til Gaustadtoppen
* Foredrag om Gaustadtoppens rolle under den kalde krigen
* Guidet tur og informasjon om industrisamfunnet på Rjukan
* Omvisning på Vemork og informasjon om tungtvannsaksjonen

**Kostnader**

Buss: ca. kr 100 000 (skolen dekker busskostnaden)

Opphold: ca. kr 500 pr elev (15 000 pr klasse) (klassene forsøker å samle inn dette beløpet)

Mat: ca. kr 750 pr elev (foreldrebetaling)

Klassene vil få mulighet til å tjene inn penger på kake/vaffelsalg i storefri og på skolens 18.mai arrangement. Det kommer nærmere informasjon om dette fra kontaktlærerne.

Vi inviterer til et informasjons –og planleggingsmøte for foresatte tirsdag 8.mai kl. 18.00. nærmere informasjon om møtet kommer.

Med vennlig hilsen

Vibeke Kjesbu, rektor